als_Latn dik_Latn sag_Latn
Zbardhen detaje nga krimi që ndodhi në orët e mesnatës në Shkodër. Vrasja se ka ndodhur ne lagjen “Qemal Stafa” te qytetit verior rreth orës 23:45 minuta.
Ilir Alija 40 vjeç, me profesion mjek ka mbetur i vrarë pas një debati me fqinjin e tij.
Autori i ngjarjes është Dritan Ymeri, një 26-vjeçar të cilin policia ende nuk e ka arrestuar. Viktima dhe autori jetonin në një ndërtese 3 katëshe ngjitur me njeri-tjetrin.
Ilir Alija ka qenë duke bërë disa punime në katin e tretë, por nuk ka gjetur dakordësinë e autorit të vrasjes. Gjatë gjithë ditës palët kanë debatuar me njëri-tjetrin.
Më pas rreth orës 23:45 Dritan Ymeri ka prishur një pjesë të punimeve që po bënte 40 vjeçari.
Në këto momente Ilir Alija është zgjuar nga gjumi dhe ka dalë jashtë për të biseduar. Biseda mes tyre ka përfunduar me ofendime dhe në atë moment Dritan Ymeri ka qëlluar me tre plumba në kokë Ilir Aliajn.
Vrasja e 40-vjeçarit ka ndodhur në prani të djalit 15-vjecar dhe nënës së viktimës.
Ja njoftimi i policisë për ngjarjen:
Në sallën operative të Drejtorisë Vendore të Policisë Shkodër ka ardhur një telefonatë për nje vrasje të ndodhur në lagjen “Qemal Stafa”, te “Ish Dekori”.
Me marrjen e njoftimit, shërbimet e Policisë kanë shkuar menjëherë në vendngjarje ku ka rezultuar se:
Pas një konflikti të çastit mes shtetasit Ilir Aliaj dhe Dritan Ymeri, ky i fundit ka qëlluar me armë zjarri Aliajn ku si pasojë e të shtënave ka mbetur i vrarë 40-vjeçari, banues në lagjen Qemal Stafa.
Grupi hetimor në vendngjarje po punon për grumbullimin e provave ligjore duke bërë të mundur sqarimin e rrethanave të ngjarjes si dhe dokumentimin ligjor të saj.
© SYRI.net
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn taq_Latn